《中秋集定慧寺时自金陵暂归》
明代·黄姬水

共喜中秋河汉明，东林坐见月华生。
青天不染金波冷，古寺无人玉漏清。
竹柏空阶交藻影，蛩蒐深巷杂砧声。
故乡番作思家梦，此夜长安儿女情。

作者简介：（1509—1574）明苏州府吴县人，字淳父。黄省曾子。少有文名，学书于祝允明，传其笔法。中年以避倭寇徙家南京。晚年还乡，诗名益盛。有《贫士传》、《白下集》、《高素斋集》等。